Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 343/12)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Fleurie«

PDO-FR-A0930-AM02

Meddelelsesdato: 7. juni 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

I kapitel I, afsnit IV, punkt 1, tilføjes ordene »i henhold til den officielle geografiske kodeks fra 2019« efter ordet »Rhône«.

Denne redaktionelle ændring gør det muligt at henvise til det geografiske område i forhold til den i 2019 gældende udgave af den officielle geografiske kodeks, som offentliggjort af INSEE, og at sikre, at det geografiske område er juridisk afgrænset.

Det geografiske områdes perimeter forbliver helt den samme.

Ordene »varetages« ændres til »finder sted«.

Punkt 6 i enhedsdokumentet ændres i overensstemmelse hermed.

Der tilføjes ligeledes en sætning for at informere om, at kortmateriale for det geografiske område er tilgængeligt på INAO’s websted.

Enhedsdokumentet berøres ikke af denne ændring.

2. Område i umiddelbar nærhed

I kapitel I, afsnit IV, punkt 3, tilføjes ordene »i henhold til den officielle geografiske kodeks fra 2019« efter ordet »følgende«.

Der tilføjes en henvisning til den officielle geografiske kodeks for 2019, og listen over kommuner ajourføres. Derudover tilføjes datoen for godkendelse i det kompetente nationale udvalg under Frankrigs nationale institut for oprindelse og kvalitet i det pågældende geografiske område. Der er tale om redaktionelle ændringer, som ikke ændrer på afgrænsningen af det geografiske område for betegnelsen. De er nødvendige som følge af sammenlægninger eller afhændelser af kommuner eller dele af kommuner eller navneændringer.

Den nye ordlyd gør det muligt at sikre, at kommunerne i det geografiske område forbliver klart angivet i produktspecifikationen.

Afsnittet »Supplerende betingelser« i enhedsdokumentet ændres i overensstemmelse hermed.

3. Bestemmelser vedrørende lagring

I kapitel I, afsnit IX, punkt 2, ændres datoen »1. marts« til »15. januar«.

Den dato, hvortil vinen mindst skal lagres, rykkes frem fra den 1. marts til den 15. januar året efter høståret, eftersom tidlig høst bliver mere og mere almindelig som følge af klimaændringerne, hvilket gør det muligt at afslutte vinfremstillingen tidligere.

Fremrykningen af den dato, hvortil vinene mindst skal lagres, har ingen indvirkning på vinenes kvalitet, da de klimatiske forhold og jordbundsforholdene i området gør, at Gamay N-sorten modnes tidligt, hvilket gør det muligt at nyde vinene unge.

Punkt 5 i enhedsdokumentet ændres.

4. Markedsføring til forbrugerne

I kapitel I, afsnit IX, punkt 5, ændres datoen »15. marts« til »1. februar«.

I tråd med fremrykningen af den dato, hvortil vinene mindst skal lagres, rykkes datoen for markedsføring af vinene til forbrugerne frem fra den 15. marts til den 1. februar.

Denne ændring medfører ikke en ændring af enhedsdokumentet.

5. Omsætning mellem godkendte oplagshavere

Kapitel 1, afsnit IX, punkt 5, litra b), vedrørende datoen for omsætning af vin mellem godkendte oplagshavere udgår.

Forkortelsen af minimumslagringsperioden og fremrykningen af den dato, hvorfra vinen markedsføres, kræver tilladelse til hurtigere omsætning af vinene mellem erhvervsdrivende, og fastsættelse af en tidligere dato, før hvilken omsætning af vinen ikke må finde sted, er således ikke relevant.

Denne ændring medfører ikke en ændring af enhedsdokumentet.

Overskriften til kapitel I, afsnit IX, punkt 5, ændres derfor ved at lade »omsætning af produkter og« udgå.

Enhedsdokumentet berøres ikke af disse ændringer af produktspecifikationen.

6. Overgangsforanstaltninger

I kapitel I, afsnit XI, punkt 2, litra a), tilføjes ordene »senest« før ordene »til og med 2034-høsten« for at præcisere betingelserne for denne foranstaltning.

Punkt 4 udgår, da den specifikke foranstaltning er udløbet.

Enhedsdokumentet berøres ikke af disse ændringer af produktspecifikationen.

7. Oplysninger vedrørende kontrollen af produktspecifikationen

— Producenterne kontrolleres nu af et certificeringsorgan, og ordet »kontrolplan« erstatter ordet »inspektionsplan« i de forskellige relevante afsnit i produktspecifikationens kapitel II. Enhedsdokumentet berøres ikke af denne ændring.

— Henvisninger til kontrolinstansen I kapitel III, afsnit II: Efter produktspecifikationens godkendelse i december 2011 er de redaktionelle regler i denne del blevet ændret, så man ikke længere medtager de fuldstændige henvisninger til kontrolorganet, eftersom kontrollerne foretages af et certificeringsorgan. Enhedsdokumentet berøres ikke af denne ændring.

ENHEDSDOKUMENT

1. Betegnelse

Fleurie

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Kort tekstbeskrivelse

Vinene er tørre og ikke-mousserende rødvine. Vinene har et naturligt alkoholindhold i volumen på mindst 10,5 %.

Efter berigelsen må vinene ikke have et totalt alkoholindhold i volumen på over 13 %.

På aftapningstidspunktet har vinene et maksimalt æblesyreindhold på 0,4 gram pr. liter.

De færdige vine, som er klar til afsætning, opfylder følgende analysestandarder:

Maksimalt indhold af fermenterbart sukker (glukose og fruktose): 3 gram pr. liter.

De standarder, der er fastsat i EU-lovgivningen, er gældende med hensyn til det maksimale totale alkoholindhold, det virkelige minimumsalkoholindhold, det minimale totale syreindhold og det maksimale indhold af svovldioxid.

Vinene har en smuk violetrød farve, som med tiden udvikler sig til granatrøde nuancer. Duften har ofte noter af blomster og bær og får mere krydrede nuancer med tiden. Vinene er let drikkelige, uden at være kraftige og uden udpræget syrlighed. Denne vin præsenteres ofte som den mest »feminine« af »Crus du Beaujolais« på grund af dens lethed og finhed.

Generelle analytiske kendetegn

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) 14,17 Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Særlig ønologisk fremgangsmåde

— Anvendelse af træflis er ikke tilladt.

— Efter berigelsen må vinene ikke have et totalt alkoholindhold i volumen på over 13 %.

— Anvendelse af subtraktive berigelsesteknikker er tilladt indtil en koncentrationsgrad på 10 %.

— Vinen lagres som minimum indtil den 15. januar året efter høsten.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

2. Dyrkningsmetode

Beplantningstæthed

Beplantningstætheden er mindst 6 000 vinstokke pr. ha.

På disse vinmarker må afstanden mellem rækkerne ikke overstige 2,10 meter, og afstanden mellem vinstokkene i en planterække må ikke være under 0,80 meter.

Såfremt beplantningstætheden på mindst 6 000 vinstokke pr. ha er overholdt, kan vinstokkene have en afstand mellem rækkerne på højst 3 meter til mekaniseringsformål.

– Regler for beskæring

— Beskæringen skal være afsluttet den 15. maj

— Vinene stammer fra vinstokke med kort beskæring (gobelet-beskæring, beskæring i vifteform, enkelt eller dobbelt Royat-beskæring eller »charmet«-beskæring) med højst ti skud pr. vinstok

— Hver vinstok har mellem tre og fem grene med højst to skud. Med henblik på foryngelse kan hver vinstok også have en gren med højst to skud, som er beskåret på et sideskud af gammelt træ

— Ved formbeskæringen eller i forbindelse med en ændring af beskæringsmåden beskæres vinstokkene med højst 12 skud pr. vinstok.

Vanding er ikke tilladt.

– Bestemmelser om mekanisk høst

— De høstede druer må ikke stå højere end 0,50 meter i de beholdere, der anvendes til transport fra parcellen til vinfremstillingsanlægget

— Beholderne skal være fremstillet af inaktivt materiale beregnet på fødevarer

— Høst- og transportudstyret skal have et passende vandudløbs- eller beskyttelsessystem.

5.2. Maksimalt udbytte

1. 61 hektoliter pr. hektar

6. Afgrænset geografisk område

Druehøsten, vinfremstillingen, forarbejdningen og lagringen af vinene finder sted i følgende kommune i departementet Rhône i henhold til den officielle geografiske kodeks fra 2019: Fleurie.

7. Primære druesorter

Gamay N

8. Tilknytning til det geografiske område

8.1. Beskrivelse af de naturgivne faktorer, der bidrager til tilknytningen

Det geografiske område ligger i hjertet af vindyrkningsarealet »Beaujolais« på den østlige grænse til »Monts du Beaujolais«.

Det omfatter kun Fleurie kommune i departementet Rhône nord for Lyon.

De ofte stejle bakker ligger i et kuperet landskab og er næsten ensartet dækket af vinmarker. Skoven i baggrunden dækker de højere bjerge.

De marker, der er afgrænset til druehøsten, ligger på et substrat af lyserød porfyragtig granit med forholdsvis lidt glimmer, kaldet »granite de Fleurie«.

Der er to forskellige geomorfologiske enheder:

— Over byen, i en højde på mellem 300 og 450 meter, ligger stejle skråninger, hvor hovedklippen ofte har meget sandholdig og næringsfattig jord

— Neden for byen udjævnes hældningen gradvist indtil en højde på 230 meter i retning mod Saône, og klipperne er dækket af collumium fra skråningerne. Jorden bliver tykkere og beriges med ler og finsand og silt.

»Bief de Roclaine« og Presle-vandløbet, som løber fra bjergene til Saône, løber gennem området og giver det et mere forskelligartet udtryk.

Klimaet er et moderat kystklima med en årlig gennemsnitstemperatur tæt på 11 °C og moderat nedbør fordelt over året (750 mm i gennemsnit). Det geografiske område er kendetegnet ved kontinentale påvirkninger (sommerstorme, iståge om vinteren) og sydlige påvirkninger (sommervarme, størstedelen af nedbøren om efteråret og foråret). Det geografiske område, der er beskyttet mod vestenvind af »Monts du Beaujolais«, ligger desuden på et sekundært lavt bjerg, der bidrager til skråningernes generelle orientering mod sydøst. Ved daggry opvarmes og oplyses de af solens første stråler. Områdets beliggenhed midt på bakken gør det muligt for det meste at undgå forårsfrost og morgentåge fra Saônesletten og nyde godt af optimal solskin, mens skråningerne sikrer en hurtig dræning af overskydende regnvand.

8.2. Beskrivelse af de menneskelige faktorer, der bidrager til tilknytningen

Fleurie er en gammel landsby. Området, som omfatter en vandreserve, tiltrak på et meget tidligt tidspunkt mennesker, som fortrinsvis slog sig ned i landsbyer i den vestlige del.

Vinens tilstedeværelse i »Fleurie« blev bekræftet i 987 ved en lov, der blev vedtaget for klosteret Arpayé, som ligger neden for landsbyen, som var direkte afhængig af klosteret i Cluny, hvor der blev forhandlet om et »curtil« (lod) med »vinstokke«.

Fra slutningen af det femtende århundrede udviklede Lyons borgerskab, som hentede sin rigdom fra silkeindustrien og banksektoren, vinavlen.

I det attende århundrede blev »Fleurie«-vinene, som var meget værdsatte, sendt til Paris af forhandlere af Bourgogne-vine og blev derefter gradvist markedsført i Nordfrankrig og England. I begyndelsen af det tyvende århundrede blev vinen solgt i hele Frankrig og på de udenlandske markeder i Schweiz, Belgien og Tyskland.

Takket være de lokales foretagsomhed åbnede Fleuries kooperative vinkælder dørene i 1927. Marguerite Chabert, hvis familie stod bag oprettelsen af Fleuries kooperative vinkælder, og som på et tidspunkt varetog formandskabet herfor, prægede med sin personlighed Fleuries historie.

I 1936 blev den kontrollerede oprindelsesbetegnelse »Fleurie« anerkendt. Den er blandt de bedste »Crus du Beaujolais«, og især schweiziske forhandlere købte vinene til en høj pris.

Landsbyen åbnede op for turisme. Omkring tredive områder organiserede sig og åbnede i 2007 en vinkælder under navnet »La maison de Fleurie«.

Borgerne i Fleurie identificerer sig med »la Madone«, statuen af Jomfru Maria, som overvåger vindyrkningsarealet fra Fleuriekapellet. I årenes løb er hun blevet et symbol på kommunen og vindyrkningsområdet, som ses på de fleste etiketter og reklamelogoer.

Vindyrkningsarealet anvendes udelukkende til fremstilling af rødvine. Den primære druesort er Gamay N. For at forvalte denne sorts frugtbarhed beskæres vinstokkene i kort gobelet-beskæring med grene.

Områderne er primært familieejede. Flere generationer efterfølger hinanden eller arbejder sammen. Det gennemsnitlige dyrkede areal pr. bedrift er ca. 9 ha. I 2010 dækkede vindyrkningsarealet »Fleurie« et areal på ca. 1 400 ha. Vinen fremstilles af 180 producenter, en kooperativ vinkælder og en halv snes forhandlere.

8.3. Årsagssammenhæng

Det historiske vindyrkningsareal »Fleurie«, som er over et årtusind gammelt, har med tiden formet et originalt landskab, hvor det har en fremtrædende plads.

I et kuperet landskab på granitsubstrat ligger vinmarkerne i en højde på mellem 200 og 450 meter, på skråninger, der kan være meget stejle, og som nyder godt af en god eksponering, der letter produktionen af vine med en smuk aromatisk kompleksitet.

Åbningen mod den store Saôneslette sikrer en lysintensitet, der er gunstig for vinens klorofyllinske aktivitet, som forstærkes af højde- og eksponeringsforhold, hovedsagelig mod sydøst, som sikrer druernes optimale og regelmæssige modning.

Granitarenaernes jord er næringsfattig og filtrerende og egnet til en moderat produktion. Gamay N-sorten er følsom over for jordbundens nuancer og er særlig velegnet til den næringsfattige jord oggiver en let vin med fine tanniner.

Under disse særlige geografiske forhold har producenterne af »Fleurie« i generationer udviklet teknikker til at få det bedste ud af Gamay N-sorten.

Deres knowhow kommer i overensstemmelse med traditionerne til udtryk ved en praksis med kort gobelet-beskæring, høj beplantningstæthed, dyrkningsmetoder, der begrænser jorderosion, og vinfremstillingsmetoder, som er egnede til produktion af et farverigt produkt, samtidig med at vinenes finhed, frugtagtighed og elegance sikres.

Længe før »Beaujolais nouveau« blev kendt verden over, var »Fleurie«-vinene allerede meget værdsatte og havde et stærkt omdømme. I begyndelsen af det attende århundrede blev de transporteret til Paris af Bourgognes vinhandlere. I det nittende århundrede klassificerede forskellige forfattere, herunder Jullien, Guyot og Danguy, som studerede og beskrev franske vine, altid »Fleurie« -vine blandt de bedste.

Forbrugerne i Schweiz og England, der blev tiltrukket af, at betegnelsen gav associationer til ordene »fleur« og »flower«, bidrog til dens omdømme på hele det europæiske kontinent. Dette omdømme kommer stadig til udtryk på det årlige udstillingsmarked i Fleurie lørdag og søndag efter allehelgensdag, som tiltrækker et stort publikum.

9. Andre vigtige betingelser (emballering, mærkning, supplerende krav)

Område i umiddelbar nærhed

Retsgrundlag:

De nationale bestemmelser

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling, forarbejdning og lagring af vinene, består af følgende kommuners område i henhold til den officielle geografiske kodeks fra 2019:

— Departementet Côte-d’Or: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée og Vougeot.

— Departementet Rhône: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (kun den del, der svarer til området i den gamle kommune Avenas), Dracé, Emeringes, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon og Vindry-sur-Turdine (kun den del, der svarer til området i de gamle kommuner Dareizé, Les Olmes og Saint-Loup).

— Departementet Saône-et-Loire: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (kun den del, der svarer til området i den gamle kommune La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (kun den del, der svarer til området i de gamle kommuner Donzy-le-National, Massy og La Vineuse), Vinzelles og Viré.

— Departementet Yonne: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (kun den del, der svarer til området i de gamle kommuner Champvallon, Villiers sur Tholon og Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers og Yrouerre.

Mærkning

Retsgrundlag:

De nationale bestemmelser

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

a) – På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om en navngiven matrikelregistreret lokalitet — navnet fremgår af høstanmeldelsen. Den navngivne matrikelregistrerede lokalitet skal være angivet umiddelbart efter navnet på den kontrollerede oprindelsesbetegnelse og skal være trykt med skrifttegn, der hverken i højden eller bredden er større end de skrifttegn, som udgør navnet på den kontrollerede oprindelsesbetegnelse.

b) – På etiketten for vine med den kontrollerede oprindelsesbetegnelse er det tilladt at angive »Vin du Beaujolais«, »Grand Vin du Beaujolais« eller »Cru du Beaujolais« som større geografisk enhed. De skrifttegn, der angiver betegnelsen for den større geografiske enhed, må hverken i højden eller bredden være større end to tredjedele af de skrifttegn, der angiver navnet på den beskyttede oprindelsesbetegnelse.

Link til produktspecifikationen

https://info.agriculture.gouv.fr/gedei/site/bo-agri/document_administratif-163ce6ee-43f3-40c6-b350-36ff801081a0

(1) EFT L 9 af 11.1.2019, s. 2.